ועדת הכספים, כנסת 20, פרוטוקול מספר 927, 2018-01-23 09:31

יצחק וקנין: בוקר טוב לכולם.

יצחק וקנין: אני מתכבד לפתוח את ישיבת ועדת הכספים.

יצחק וקנין: היום יום שלישי, ז' בשבט התשע"ח, 23 בינואר 2018.

יצחק וקנין: על סדר היום דיון מהיר בנושא 129 משרות בכירות במשרדי ממשלה לא מאוישות, של חברת הכנסת קארין אלהרר, חבר הכנסת מיקי רוזנטל וחבר הכנסת סעיד אלחרומי.

יצחק וקנין: חברת הכנסת קארין אלהרר, תציגי את הנושא.

קארין אלהרר: תודה רבה אדוני.

קארין אלהרר: בראשית הדברים אני רוצה להסב את תשומת הלב שאת הדיון המהיר הגיש חברי חבר הכנסת מיקי רוזנטל וכנראה בגלל טעות במזכירות הכנסת אני נרשמתי ראשונה.

קארין אלהרר: מיקי היה היוזם הראשי ואני הצטרפתי.

יצחק וקנין: בדרך כלל מיקי רוזנטל הוא מהמתמידים להשתתף בוועדה הזאת אבל כרגע הוא לא נמצא.

קארין אלהרר: הוא יגיע.

יצחק וקנין: אין לדיין אלא מה שעיניו רואות.

קארין אלהרר: היה חשוב לציין את הדבר הזה.

קארין אלהרר: אני אתחיל ואודה לחברי מיקי רוזנטל על שזיכה אותי להצטרף להצעה לדיון מהיר.

קארין אלהרר: אדוני, ההצעה הוגשה בעקבות כתבה שפורסמה בעיתון כלכליסט בדצמבר 2017 וחשפה שבעקבות בקשה של חופש המידע לא פחות מ-129 משרות בכירות בשירות המדינה אינן מאוישות.

קארין אלהרר: אני אומר שאני לא יודעת אם זו הסיבה אבל זה מצטרף לעובדה שאין עדיין נציב או נציבה.

יצחק וקנין: בוקר טוב מיקי.

יצחק וקנין: אמרתי שאתה בין המתמידים כאן.

מיקי רוזנטל: כן.

מיקי רוזנטל: הייתי בוועדה אחרת.

מיקי רוזנטל: אני מתנצל.

קארין אלהרר: אני ציינתי שאתה יזמת את ההצעה וזיכית אותי להצטרף.

קארין אלהרר: אני אומר שאין נציב או נציבה, דבר שהוא באמת בלתי סביר.

קארין אלהרר: מדובר בתפקיד הבכיר ביותר בשירות המדינה.

קארין אלהרר: המגדלור של השירות הציבורי.

קארין אלהרר: מדובר בבעיה קשה מאוד.

קארין אלהרר: הנציב הקודם משה דיין, היה ידוע מראש מועד הפרישה שלו ועדיין טרם נמצא מחליף.

קארין אלהרר: היו דיבורים על מועמדת בשם עפרה ברכה והיו בעיות קשות מאוד במינוי שלה ובינתיים הדבר הזה מושהה.

קארין אלהרר: אין נציב, אין נציבה ובאמת רשימה ארוכה של משרות בכירות במשרדים מובילים בשירות המדינה לא מאוישת.

קארין אלהרר: אני חושבת שהדבר הזה הוא בלתי אפשרי.

קארין אלהרר: הוא פוגע קשות בשירות הציבורי ובסופו של דבר חייבים להבין שזה גורם לפגיעה ישירה באזרחי מדינת ישראל ואת הדבר הזה לא נשכח.

קארין אלהרר: אני הייתי שמחה לקבל תשובות מהאנשים הרלוונטיים, איך אנחנו מתקדמים כדי שגם המינוי ייעשה בהקדם האפשרי וגם נוכל לקבל את אותם מינויים שהם דרושים כל כך לאזרחי מדינת ישראל.

קארין אלהרר: תודה.

יצחק וקנין: תודה.

יצחק וקנין: מיקי רוזנטל.

מיקי רוזנטל: תודה רבה.

מיקי רוזנטל: רוב הדברים נאמרו.

מיקי רוזנטל: אני קודם כל רוצה להודות ל-כלכליסט, לכתב בשם אמיתי גדיף שאני לא יודע אם הוא כאן אבל כל הכבוד לו על הידיעה הזאת.

מיקי רוזנטל: בעיני היא לא ידיעה סנסציונית אבל היא ידיעה מאוד משמעותית שמלמדת משהו על המופרכות של טענות המשילות שכל הזמן עולות כאן השכם והערב.

מיקי רוזנטל: יש בעיית משילות, צריך לשנות את החוקים, אבל קודם כל צריך לאייש את המשרות.

מיקי רוזנטל: הדבר הזה לא הגיוני בכלל.

מיקי רוזנטל: יש חילוקי דעות, ראיתי בתגובה של הרשויות השונות לכתב, שזה לא מדויק, שזה כבר אויש והמכרז ההוא יצא לדרך וסבתא של מנשה תכף פותרת את כל הבעיות.

מיקי רוזנטל: העובדה היא שיש למעלה ממאה משרות בכירות לא מאוישות וחלקן בתפקידי מפתח.

מיקי רוזנטל: זאת פגיעה מהותית בשירות שניתן לציבור.

מיקי רוזנטל: אני מתפלא על הנציבות.

מיקי רוזנטל: גם בעניין מינוי לראש הנציבות יש עיכובים מיותרים.

מיקי רוזנטל: תפקידה הוא לא רק לבדוק שהעובדים עובדים ואין חריגות מסמכות וכולי וכולי, אלא לאייש את המשרות.

מיקי רוזנטל: זה חלק אינטגרלי מהותי מתפקידיה.

מיקי רוזנטל: החשש שעולה מתוך הכתבה, ואני לא אומר שזה נכון לגבי כל משרד, הוא כדלקמן.

מיקי רוזנטל: שרים או גורמים פוליטיים בתוך המשרד רוצים למנות מקורב ואז צריך לעשות מכרז ובמכרז יש סיכוי שהמקורב לא יזכה.

מיקי רוזנטל: אז ממנים ממלא מקום, כשיטה, את מי שאנחנו רוצים ובעצם המשרה ממשיכה להיות מאוישת על ידי ממלא מקום למרות שזה נוגד את התקשי"ר.

מיקי רוזנטל: יש זמן קצוב לכהונה של ממלא מקום אבל כל הזמן מאריכים את זה ומשחקים עם הדבר הזה ספציפית.

מיקי רוזנטל: אני אומר שלפחות בחלק מהמקרים ניכר שיש כאן ניסיון של פוליטיזציה של השירות על ידי אי מינוי ואיוש התפקידים באופן קבוע כדי שתהיה אופציה למנות ממלא מקום מקורב וזה חמור שבעתיים.

מיקי רוזנטל: לכן אני קורא מכאן שקודם כל נקבל הסברים.

מיקי רוזנטל: נשמע את ההסברים ואחר כך אני אמשיך לומר עוד מיני דברים.

מיקי רוזנטל: אני אומר לכם שקודם כל ולפני הכול זו פגיעה בשירות לציבור ואת הדבר הזה אנחנו לא יכולים לאפשר.

יצחק וקנין: תודה.

יצחק וקנין: חבר הכנסת סעיד אלחרומי.

סעיד אלחרומי: בוקר טוב.

סעיד אלחרומי: תודה אדוני היושב ראש.

סעיד אלחרומי: תודה לחברי מיקי רוזנטל.

סעיד אלחרומי: כמו קארין, גם אני הצטרפתי לבקשה הזאת לאור חשיבות הנושא.

סעיד אלחרומי: מעבר למה שאמרו חבריי לגבי הפגיעה בשירות לאזרח, אני חושב שיש כאן מדיניות ואני אתן לכם דוגמה מאחת הרשויות המקומיות שאני לא אנקוב בשמה.

סעיד אלחרומי: עכשיו, בימים אלה, אין לה מזכיר כבר שלוש שנים או מנכ"ל, אין לה גזבר כבר שנתיים וחצי, ואין לה מהנדס.

סעיד אלחרומי: שלושה תפקידים ברשות מקומית בישראל שלא מאוישים.

סעיד אלחרומי: זאת זוועה ואף אחד לא נוקף אצבע ואף אחד לא שואל את ראש הרשות או את ראש העיר מה הוא עושה.

סעיד אלחרומי: כאן, בכתבה של כלכליסט, 129 משרות בכירות שלא מאוישות.

סעיד אלחרומי: דרך אגב, הם ציינו שזה לא כולל את אלה שיש בתפקיד ממלא מקום.

סעיד אלחרומי: זאת אומרת שיש עוד רשימה ארוכה של תפקידים שיש בהם ממלא מקום.

סעיד אלחרומי: אין בהם מנהל רשמי או מישהו שנבחר אלא יש ממלא מקום.

סעיד אלחרומי: כאן נכנס הסיפור של הפוליטיזציה של התפקידים הציבוריים המקצועיים, שאמורים להיות מקצועיים.

סעיד אלחרומי: אני כראש רשות, כראש עיר, אחכה עד שבן דודה של דוד שלי יסיים את התואר שלו או יקבל זכאות מהאוניברסיטה, אולי הוא ייכנס, יצליח להיכנס ולהתמודד במכרז.

סעיד אלחרומי: חברים, כאן תפקידים בכירים, תפקידים מקצועיים, זה השירות לאזרח.

סעיד אלחרומי: או נהפוך הוא.

סעיד אלחרומי: או שאנחנו שמים ממלא מקום עם קצת עיגולים בתנאי המשרה הזו ואז הוא לא נותן את השירות המתאים כי הוא לא מתאים לתפקיד הזה.

סעיד אלחרומי: הוא לא יכול למלא את התפקיד הזה והאזרח נפגע.

סעיד אלחרומי: אני אוסיף מילה אחת.

סעיד אלחרומי: הייתי שמח לשמוע מה בתוך המשרות האלה ב-1,900 משרות, מאוישים גם על ידי אנשי המגזר הערבי.

יצחק וקנין: לפני שאני אתן לנציבות או לכל גורם אחר שנמצא כאן להשיב, אני אומר לכם משהו.

יצחק וקנין: לפני כשבועיים הייתה כתבה.

יצחק וקנין: במקרה אני מכיר את העובד הזה.

יצחק וקנין: אם לא הייתי מכיר, הוא היה עובד כנסת.

יצחק וקנין: הוא משמש כקב"ט במשרד מבקר המדינה בחיפה.

יצחק וקנין: תראו איך תופרים.

יצחק וקנין: משרד מבקר המדינה, זה לא עוד משרד.

יצחק וקנין: זה משרד שהוא בעצם צריך לבדוק אותנו ולראות איך אנחנו פועלים בזמן אמת וגם לא בזמן אמת.

יצחק וקנין: מה עושים?

יצחק וקנין: תופרים מכרז.

יצחק וקנין: הקב"ט הזה שנתיים משמש בתפקיד כממלא מקום.

מיקי רוזנטל: זו שיטה.

קארין אלהרר: אדוני היושב ראש, אני רוצה לציין, אני מכירה את הסיפור הזה, שהובא לידיעתי שבוועדת הכספים ניתן פטור ממכרז בעניין של הקב"ט הזה.

יצחק וקנין: ההפך.

יצחק וקנין: היא הנותנת.

יצחק וקנין: עוד יותר גרוע מה שאת אומרת לי עכשיו.

יצחק וקנין: אם את אומרת את מה שאת אומרת, זה עוד יותר גרוע.

יצחק וקנין: למה?

יצחק וקנין: הקב"ט הזה השתתף במכרז אבל תפרו את המכרז הזה למישהו אחר, מישהו שבא במקומו לא עמד בשום תנאים והעיפו אותו לכל הרוחות.

יצחק וקנין: מה שאני אומר לכם התפרסם.

יצחק וקנין: במקרה הוא דיבר גם אתי.

יצחק וקנין: הוא אמר לו שזו המציאות.

יצחק וקנין: תפרו את זה למישהו אחר, הוא לא עומד בתנאים והוא, שכבר שנתיים בתפקיד ממלא מקום, עומד בתנאים ומשרד מבקר המדינה מרים עיניים למעלה ואומר שאני מנכ"ל, אני יכול לעשות מה שאני רוצה.

יצחק וקנין: זה משרד מבקר המדינה.

יצחק וקנין: אם זאת המציאות, מה יהיה במשרדים אחרים?

יצחק וקנין: מה אתם דורשים ממשרד המשפטים או מינוי פוליטי במשרד הפנים או האוצר או בכל מקום אחר?

יצחק וקנין: אם כאן כאשר הוא עמד בכל תנאי המכרז, הוא משמש כממלא מקום שנתיים, מביאים להצניח מישהו שלא עומד בכלל בתנאים, ועכשיו זה המכרז השלישי שמוציאים.

יצחק וקנין: אני שואל אתכם, אז על מה אנחנו מלינים?

יצחק וקנין: אני רק אמרתי את מה שאמרתי.

מיקי רוזנטל: אם בארזים נפלה שלהבת.

יצחק וקנין: אני אומר, משרד מבקר המדינה.

יצחק וקנין: זה משרד מבקר המדינה.

יצחק וקנין: אם הוא תופר מכרז, לא נשאר לנו מה לחפש.

יצחק וקנין: אם משרד מבקר המדינה תופר מכרז, אני אומר לכם שאין יותר מה לחפש.

יצחק וקנין: אין לי למי לבוא בטענות.

יצחק וקנין: לאף אחד לא.

יצחק וקנין: לאף משרד אני לא יכול לבוא בטענה כי אם המשרד שאמון לבקר דווקא את הדברים האלה, עושה את הפעולות הללו.

יצחק וקנין: אם זה כך, אין לנו על מה להלין.

יצחק וקנין: אני אומר שהמקרה הזה צף ונתנו פטור.

יצחק וקנין: זה רק מחזק את הדברים.

יצחק וקנין: אני רוצה לשמוע את נציבות שירות המדינה.

<יוסי גוילי: מינהל הסגל הבכיר, נציבות שירות המדינה.

<יוסי גוילי: בראשית הדברים אני רוצה קודם כל להתייחס לנתונים שפורסמו בכתבה כי אנחנו עמדנו בקשר באמצעות הדובר עם העיתונאי והעברנו לו, ערב פרסום הכתבה, שהנתונים פשוט מאוד לא נכונים.

<יוסי גוילי: לא מדובר ב-129 משרות.

<יוסי גוילי: יש לי את התגובה שהעברנו בכתב לעיתונאי.

<יוסי גוילי: לא מדובר ב-129 משרות ואפילו לא קרוב למספר הזה.

<יוסי גוילי: זה בערך מחצית.

<יוסי גוילי: מבדיקה נוספת שעשינו, התברר שחלק מהמשרות כבר אוישו.

<יוסי גוילי: לגבי חלק העברנו רשימה עם משרות כפולות בטעות.

מיקי רוזנטל: אבל הטעות נובעת ממידע שאתם מסרתם לו?

מיקי רוזנטל: המידע, מקורו בבקשת חופש המידע של עיתונאי.

<יוסי גוילי: נכון.

מיקי רוזנטל: זה לא איזה מידע שהוא המציא.

מיקי רוזנטל: את מסרתם לו את זה.

<יוסי גוילי: המידע הראשוני שנמסר מאתנו, נפלה בו טעות.

<יוסי גוילי: נכון.

<יוסי גוילי: נפלו בו טעויות.

קארין אלהרר: אבל מה העניין עם ממלאי המקום?

<יוסי גוילי: ברשותך, אני תכף אגיע לזה.

<יוסי גוילי: חשוב להבין שהמספר המדויק נכון להיום – שוב, לפי הנתונים שלנו, ושוב, יכול להיות שיש טעויות או משהו כזה, אלה מערכות מידע ולפעמים גם לא מזינים אותן נכון – בגדול הוא סדר גודל של סביב שבעים משרות.

<יוסי גוילי: בין 60 ל-70 משרות פנויות.

קארין אלהרר: וזה מעט?

<יוסי גוילי: זה לא מעט אבל ביחס לאלפיים משרות בכירות, אני מדבר על משרות בכירות, זה פחות משלושה אחוזים.

<יוסי גוילי: יכול להיות שגם זה יותר מדי, אבל זה לא 129 ולא שבעה אחוזים.

מיקי רוזנטל: סליחה שאני קוטע אותך וזה אפילו לא בסדר.

מיקי רוזנטל: תכף נשמע את התשובה.

מיקי רוזנטל: אבל מדובר לא רק בכמות.

מיקי רוזנטל: בעיני שבעים זה הרבה אבל אם בכיבוי אש חסר אדם שהוא ראש אגף המבצעים, אחר כך יש שריפה ואומרים איפה היו הכבאיות, או בבית חולים.

מיקי רוזנטל: זאת לא רק כמות.

<יוסי גוילי: אני מסכים.

מיקי רוזנטל: כשאני קורא את סוג המשרות בכתבה, זה מזעזע אותי.

מיקי רוזנטל: אלה בתי חולים וכיבוי אש.

יצחק וקנין: אם אפשר לחזק את דבריו של מיקי.

מיקי רוזנטל: תפקידי מפתח בכירים בשירות הממשלתי, הם לא מאוישים.

יצחק וקנין: יש עוד דבר חשוב שאני חושב שהוא אולי לב המערכת.

יצחק וקנין: אם אותו תפקיד לא מאויש והוא תפקיד רוחבי לכל הדעות, אין על מי להטיל את האחריות.

יצחק וקנין: כולם זורקים את זה הצידה.

<יוסי גוילי: ברשותכם, אני אתייחס לחלק מהסיבות.

<יוסי גוילי: אלה לא תירוצים אלא סיבות אמיתיות שבעטיין חלק מהמשרות הללו לא מאוישות כרגע, לפעמים לא מאוישות זמן רב, ומה אנחנו מנסים לעשות בעניין.

<יוסי גוילי: הערה מקדימה.

<יוסי גוילי: צריך לזכור שנציבות שירות המדינה לא מנהלת את המשרדים.

<יוסי גוילי: היא רגולטור.

<יוסי גוילי: היא מפקחת.

<יוסי גוילי: אנחנו לא יכולים לבוא ולנהל את המשרד במקומם ולפעמים הגורמים המקצועיים במשרד, הגורמים הבכירים ביותר, הנהלת המשרד, ביחס למשרה מסוימת שהתפנתה באים וטוענים שמבחינה שהם עושים כרגע או משהו כזה, הם חושבים אולי שאין בה צורך יותר או הם רוצים לערוך שינויים מבניים, רוצים לאחד משרות וזה קורה בחלק לא קטן מהמשרות האלה.

קארין אלהרר: ודאי אדוני מתחבר לפוליטיזציה של משרות במשרדים הממשלתיים ומשאירים את זה פנוי.

קארין אלהרר: יעברו החוקים ההזויים, ימלאו את החסר.

מיקי רוזנטל: אני רוצה להתייחס לנקודה הזאת.

מיקי רוזנטל: אם יש טענה שהמשרה מתייתרת, זה קורה, יש שינויים מבניים, זה לגיטימי וכולי.

מיקי רוזנטל: אנחנו צריכים לתקצב את זה אחרת, להוריד את המשרה הזאת מהתקציב של המשרד אבל הם לא מדווחים על זה.

מיקי רוזנטל: הם לא מדווחים על זה בתקציב.

מיקי רוזנטל: הם לא אומרים שאנחנו מוותרים על שלוש משרות והנה חתכנו את התקציב.

מיקי רוזנטל: מבחינת

מיקי רוזנטל: כם עכשיו, כרגולטור כמו שאתה אומר, אם האמירה התבטאה באיזה מכתב תשובה לצאת ידי חובה ואתם רואים שהם לא מורידים את זה בתקציב, מבחינת

מיקי רוזנטל: כם זו טענת סרק ואסור שזה יקרה.

<יוסי גוילי: נכון.

מיקי רוזנטל: הם שוקלים שינוי, הם לא צריכים את המשרה, לא רוצים את המשרה, תעבירו אישור שביקשתם לגרוע אותה מהתקן.

<יוסי גוילי: זה נעשה.

<יוסי גוילי: אלה תהליכים שלוקחים זמן.

<יוסי גוילי: באמת חלק מהביקורת שלנו היא לוודא שהדברים האלה נעשים.

<יוסי גוילי: מדובר בתפקידים בכירים ומי שממונה על אותה משרה בכירה, לפעמים מתחלף.

<יוסי גוילי: זה תפקיד מאוד רגיש והמשרד בא וטוען שהוא עומד למנות מחליף לראש המערכת והם רוצים שהוא יבחר את הסגן שלו או מי שיעבוד אתו צמוד.

<יוסי גוילי: זו טענה לגיטימית, אם מדובר בעיכוב סביר ולא של שנים.

מיקי רוזנטל: מה זה סביר מבחינתכם?

מיקי רוזנטל: סביר לטענה הזאת שהיא טענה לגיטימית.

מיקי רוזנטל: כמה זמן?

<יוסי גוילי: אם נגיד המינוי של ראש המערכת נמצא כרגע בוועדת איתור וההערכה שלנו היא שבדרך כלל ועדות איתור, אם אין בעיות, מסתיימות תוך חודשים.

מיקי רוזנטל: חודשיים-שלושה.

<יוסי גוילי: חודשיים.

<יוסי גוילי: זה נראה לנו סביר.

מיקי רוזנטל: זה סביר.

מיקי רוזנטל: שנה ושנתיים זה לא סביר.

<יוסי גוילי: נכון.

מיקי רוזנטל: אני מסתכל כאן במשרות ואני רוצה להבין ממך.

מיקי רוזנטל: למשל, בוא ניקח את הרשות הארצית לכבאות.

מיקי רוזנטל: קצין אגף מבצעים מחוזי ברשות לכבאות, חסר.

מיקי רוזנטל: כמה זמן הוא חסר?

<יוסי גוילי: אני לא יודע.

מיקי רוזנטל: אני אגיד לך כמה זמן.

מיקי רוזנטל: שנתיים הוא איננו.

מיקי רוזנטל: ראש מחלקת בטיחות אש ברשות לכבאות, כמה זמן הוא איננו?

מיקי רוזנטל: 14 חודשים.

מיקי רוזנטל: ראש מחלקת מחקר ופיתוח ברשות הכבאות, כמה זמן?

מיקי רוזנטל: שמונה חודשים.

מיקי רוזנטל: או שאתם מנסים למרוח אותנו, ואתה יודע, אני לא פראייר וקשה למרוח אותי, או שתענה לנו על זה.

מיקי רוזנטל: תאמר לנו איך יכול להיות שאין קצין מבצעים באגף הכבאות למעלה משנה ומה יהיה בשריפה הבאה?

מיקי רוזנטל: מה נכתוב בדוח הבא?

מיקי רוזנטל: מה נגיד לציבור?

מיקי רוזנטל: אתה יודע, שלב התירוצים, אתה אומר, בסדר, חודשיים, שלושה, יבוא מחליף, ארבעה חודשים, חצי שנה, אבל שנה?

<יוסי גוילי: חבל שלא הגיע נציג הגוף הרלוונטי שיוכל להתייחס.

<יוסי גוילי: אני לא יודע לתת תשובה כרגע לכל משרה ומשרה שהופיעה ברשימה.

<יוסי גוילי: אני מדבר על דברים כלליים, על מדיניות כללית שמנחה אותנו.

יצחק וקנין: נשאל שאלה אחרת כעי למקד את העניין כי מיקי מעלה כאן דברים חשובים.

יצחק וקנין: מה יהיה בפשלה הבאה?

יצחק וקנין: מה נגיד?

יצחק וקנין: את מי נאשים?

יצחק וקנין: את ה-ש.ג.?

יצחק וקנין: על מי אנחנו הולכים?

יצחק וקנין: האם לנציבות יש מודד לדברים הללו בבדיקה שהיא עושה לגבי אותן משרות?

יצחק וקנין: כיצד זה מתבצע ומה האופן?

יצחק וקנין: האם יש הנחיות לגבי שישה חודשים, שלושה חודשים?

יצחק וקנין: תראו, שנה וארבעה חודשים זה זמן ארוך שהמערכת מתברדקת כי אין מי שמכוון אותה.

<יוסי גוילי: אני אומר לך היכן זה בא לידי ביטוי.

מיקי רוזנטל: זה קצין מבצעים.

מיקי רוזנטל: אתה יודע מה המשמעות של קצין מבצעים בכבאות?

מיקי רוזנטל: הוא אחראי על העסק.

מיקי רוזנטל: הוא צריך להזמין עוד כבאיות, אם השריפה גדולה מדי והתחנה המקומית צריכה סיוע.

יצחק וקנין: לעשות ארגונים, לעשות את הכול.

<יוסי גוילי: פעמים רבות חלק מהמשרות הללו, שהן לכאורה פנויות, הן פנויות במובן זה שהן לא אוישו דרך קבע אבל לפעמים יש שם מילוי מקום, מינוי זמני.

סעיד אלחרומי: אבל בכתבה מצוין שזה לא כולל מילוי מקום.

<יוסי גוילי: זה לא מדויק.

<יוסי גוילי: זה גם לא מדויק.

<יוסי גוילי: זה גם לא נכון.

מיקי רוזנטל: יש לכם נתונים אחרים?

מיקי רוזנטל: כמה תפקידים בשירות המדינה כרגע מאוישים על ידי ממלא מקום?

מיקי רוזנטל: אתה יכול להגיד לנו את המספר?

<יוסי גוילי: אין לי מספר מדויק, אבל אני יכול להגיד - - -

קארין אלהרר: אז למי יש?

מיקי רוזנטל: למי יש?

מיקי רוזנטל: אם אתם לא יודעים, מי כן יודע?

מיקי רוזנטל: מי אמור לדעת את זה?

מיקי רוזנטל: אתם הנציבות.

מיקי רוזנטל: למי לבוא בטענות?

מיקי רוזנטל: אני חושב שיש כאן חור שחור.

מיקי רוזנטל: אני אגיד לך כבר עכשיו, לפני שסיימנו, יש כאן חור שחור שאתם, הנציבות, אחראים עליו כי אתם היחידים שיש לכם את הראייה הכוללת.

קארין אלהרר: זה התפקיד שלכם.

מיקי רוזנטל: זה התפקיד שלכם.

מיקי רוזנטל: אתם צריכים לדעת בכל רגע נתון כמה משרות לא מאוישות, כמה ממלאי מקום יש, כמה זמן המשרות לא מאוישות.

מיקי רוזנטל: אתם צריכים לשלוף את הנתונים האלה בשנייה במחשב ולהתריע בזמן.

מיקי רוזנטל: אם אין לכם את הנתונים, אתם כבר לא יכולים להתריע.

<רונן דסה: אדוני היושב ראש, כתשובה לחבר הכנסת מיקי רוזנטל.

<רונן דסה: באופן עקרוני כן אנחנו עושים מאמצים גדולים לפתח מערכות מידע שייתנו מענה מאוד ישיר ומאוד מהיר.

<רונן דסה: נכון להיום אנחנו עומדים באתגר הזה.

קארין אלהרר: מה זה אומר מערכות מידע?

<רונן דסה: כדי להוציא נתונים מתוך מערכת, אנחנו צריכים מערכת - - -

קארין אלהרר: רגע.

קארין אלהרר: יש לי שאלה.

<רונן דסה: עוד לא סיימתי את המשפט.

קארין אלהרר: רגע.

קארין אלהרר: אולי גם תענה לי.

קארין אלהרר: נציבות שירות המדינה, כמו שאמרתם, אתם לא ממנים.

קארין אלהרר: אתם גורם על שאמור לראות.

<רונן דסה: רגולטור.

קארין אלהרר: יפה.

קארין אלהרר: מה תפקידו של רגולטור, אם לא קודם כל שיהיה לו בסיס נתונים כדי שעל סמך זה הוא יוכל בכלל לעשות רגולציה?

<רונן דסה: אני אומר לך במשפט.

<רונן דסה: יש מסד נתונים, יש מערכות מידע מאוד טובות בשירות המדינה ובכלל בנציבות שירות המדינה.

קארין אלהרר: הן כל כך טובות שלא יודעים לגבי אלפיים אנשים?

<רונן דסה: כמו שאמר חבר הכנסת מיקי רוזנטל, אי אפשר היום להוציא בלחיצת כפתור בשנייה מידע.

<רונן דסה: צריך לעשות כאן ניתוח של המידע.

<רונן דסה: אנחנו כן אחראים על המידע, אנחנו כן צריכים לעשות טיוב של מידע ולדעת איך לסנכרן את כל המידע.

<רונן דסה: זאת לא מערכת אחת אלא יש מספר מערכות.

קארין אלהרר: כמה עובדים יש בנציבות?

<רונן דסה: 303 עובדים.

קארין אלהרר: 303 עובדים לא יודעים לנהל אלפיים עובדים?

<רונן דסה: זה לא קשור לניהול.

<רונן דסה: זה קשור למערכות מידע.

מיקי רוזנטל: אני מתנצל.

מיקי רוזנטל: נאמר שהכתבה לא הייתה מתפרסמת ואף אחד לא היה מבקש את המידע.

מיקי רוזנטל: מכאן חשיבותה של העיתונות שהיא מציפה נושאים בעייתיים.

מיקי רוזנטל: אני חושב שאתם ביוזמת

מיקי רוזנטל: כם לא עושים בדיקה יום יומית, שבועית וכולי כמה משרות מאוישות או לא, מה מצבן, כמה זמן הן לא מאוישות וכולי.

מיקי רוזנטל: אתם עשיתם את זה עכשיו בעקבות הכתבה, שזה בסדר גמור, אבל אני אומר לכם שוב שאנחנו לא מחפשים כאן ראשים ולא מחפשים כאן אשמים אלא אנחנו רוצים לתקן ליקויים.

מיקי רוזנטל: זאת העבודה שלנו כאן.

מיקי רוזנטל: הביקורת היא ביקורת מאוד רצינית.

מיקי רוזנטל: אתם יודעים מה?

מיקי רוזנטל: תאמרו שבעוד חודש אנחנו באים ומראים לכם שטיפלנו בזה כמו שצריך, תודה רבה לכם.

יצחק וקנין: אני לא צריך לתת לכם הצעת ייעול.

מיקי רוזנטל: אנחנו מחפשים פתרונות.

יצחק וקנין: אני הולך עוד דרגה ואז אני אאפשר להם להשיב.

יצחק וקנין: אני חושב, וזו דעתי, שבמערכות שיש לנו היום, יש לכם את כל האפשרויות במערכת של מחשוב לקחת ולשים על צג אחד מה שיש ומה אין, איזה משרות וכולי.

יצחק וקנין: הכול יכול להיות בנתונים בשליפה, בלחיצת כפתור.

יצחק וקנין: אני חושב שאתם יכולים לעשות את זה.

יצחק וקנין: זה לטובת המערכת שלכם.

יצחק וקנין: אתם אלה שבעצם מפקחים על כל המציאות הזאת ואתם גם שותפים.

יצחק וקנין: דרך אגב, אתם יושבים בכל מכרז, אם אני לא טועה, במיוחד במשרות הבכירות בהן יש נציג של נציבות שירות המדינה שבודק את הכשירות ואת כל תנאי המכרז מ-א' עד ת' ובודק שעומדים בתנאים.

יצחק וקנין: אני אומר לכם שלא פעם אתה גם שומע שהנציבות לא נותנת את המכה כמו שצריך.

יצחק וקנין: אתם אלה שצריכים לפקח על כל המערך הזה.

יצחק וקנין: צריכה להיות לכם אינדיקציה בכל רגע נתון בלחיצת כפתור.

יצחק וקנין: כמו שמיקי אמר, אנחנו מדברים במשרות מאוד רגישות במערכת הציבורית ואי אפשר להשאיר אותן דקה אחת כשהן לא מאוישות.

יצחק וקנין: אני יכול להבין שלפעמים יש חודש, חודשיים, שלושה, ארבעה, חמישה אבל לא שנה וחצי ולא שנתיים.

יצחק וקנין: נהיה באיזה אסון ונחפש את ה-ש.ג.

מיקי רוזנטל: אני כבר לא מדבר על הבירוקרטיה.

מיקי רוזנטל: למשל, ברשות האוכלוסין חסר סגן ראש רשות האוכלוסין, ההגירה ומעברי הגבול.

מיקי רוזנטל: אתה יודע כמה אנשים מגישים בקשות?

מיקי רוזנטל: כמה זמן הם מחכים וכמה זמן הם מחכים?

מיקי רוזנטל: איזו התעללות הם עוברים?

מיקי רוזנטל: יכול להיות שבגלל שהמשרות לא מאוישות.

מיקי רוזנטל: אני לא יודע לגבי המשרה הזאת, אני סתם מציין אותה כי היא מופיעה בפניי ויכול להיות שהיא כבר אוישה אבל עצם העובדה שהיא לא הייתה מאוישת, אנשים עומדים בתור ולמה?

מיקי רוזנטל: למה לכל הרוחות זה כך?

מיקי רוזנטל: יש משרה, יש כסף, אנחנו מתקצבים אותה כאן בוועדת הכספים ולא מאיישים אותה.

יצחק וקנין: תשובה, לפני שנסכם את הדיון.

יצחק וקנין: אני לא רוצה סתם לטחון.

יצחק וקנין: אנחנו כבר במצב של טחינת מים.

<יוסי גוילי: לגבי הנתונים, אני לא מזלזל, זה מאוד חשוב ואם צריך לעשות תיקון, נתקן וגם נוכל להעביר לוועדה בתוך פרק זמן סביר נתונים.

יצחק וקנין: בסיכום נאמר את זה.

קארין אלהרר: מה זה פרק זמן סביר?

יצחק וקנין: אני אתייחס לזה.

יצחק וקנין: אני אסכם את זה.

<יוסי גוילי: אני מבין מה מטריד את חברי הכנסת ואת הציבור, שאולי מאחורי הנתונים האלה מסתתרים דברים יותר חמורים.

<יוסי גוילי: אני רוצה להגיד שבנציבות שירות המדינה – וכאן זה התפקיד שלנו, מדובר גם בתפקידים בכירים ואנחנו כן מעורבים – משתדלים מאוד עד כמה שאפשר לצמצם את הפרקטיקה של מינויים זמניים שלא דרך קבע, אם באמצעות מילוי מקום ואם באמצעות מינוי בפועל.

<יוסי גוילי: דרך אגב, יש הבדל גדול - למרות שלאנשים שפחות מכירים זה נשמע אותו הדבר - כאשר מילוי מקום, הכוונה למישהו שבא מבחוץ, מחוץ לשירות המדינה, ומילוי בפועל זה בעצם הטלת תפקיד על עובד מתוך השירות.

<יוסי גוילי: יש הבדל גודל ביניהם.

<יוסי גוילי: במילוי מקום העברנו הנחיה לפני שנה ואנחנו עומדים עליה ואוכפים אותה שמועמד שמונה למילוי מקום מבחוץ, לא יכול להתמודד במכרז על אותו תפקיד.

<יוסי גוילי: כך אנחנו מסירים את החשש לפגיעה.

<יוסי גוילי: אנחנו אוכפים את זה.

<יוסי גוילי: היום מספר מילויי המקום, אנשים שבאים מבחוץ, הוא מאוד מצומצם.

<יוסי גוילי: אני אעביר נתונים אבל הוא מאוד מאוד מינימלי.

<יוסי גוילי: רוב המינויים הזמניים הם של עובדים מתוך המערכת, לפעמים מאותה יחידה, לפעמים מהמשרד, לפעמים ממשרדים אחרים וגם כאן אנחנו משתדלים שזה יהיה לפרק זמן מאוד קצר ומחייבים את המשרד, כתנאי לאישור, לצאת תוך חודש בהליכי מכרז.

<יוסי גוילי: להגיד לך עוד פעם שדברים לא ברחו לפעמים?

קארין אלהרר: כולם עומדים בחודש הזה?

<יוסי גוילי: זאת הנחיה שהוצאנו.

קארין אלהרר: אפילו אתם לא עומדים בה.

<רונן דסה: זו הנחיה שאודי, ממלא מקום הנציב, הוציא לפני חודש ואנחנו מתכוונים לאכוף את זה.

יצחק וקנין: רבותיי, אני רוצה לסכם את הדיון.

סעיד אלחרומי: לא קיבלתי תשובה לשאלתי לגבי המגזר הערבי, אם יש לך אינדיקציה עכשיו או שתעביר את התשובה מאוחר יותר.

<יוסי גוילי: אני אתן יותר מאוחר.

יצחק וקנין: בסדר.

יצחק וקנין: אני מסכם את הדיון.

יצחק וקנין: אני חושב שגם מיקי רוזנטל, גם קרין אלהרר וגם סעיד אלחרומי העלו כאן נושא מאוד אקוטי שצריך לתת עליו את הדעת.

יצחק וקנין: אני חושב שהנציבות מחויבת להגיש לוועדה בתוך 45 ימים נתונים מדויקים של אותן משרות שאינן מאוישות, משרות שבתהליך איוש ולהציג זאת בפנינו.

מיקי רוזנטל: וכמה משרות עם ממלאי מקום.

יצחק וקנין: ודאי.

יצחק וקנין: גם משרות בהן יש ממלאי מקום.

יצחק וקנין: פירוט מלא של כל המציאות הזאת ולהביא בפני הוועדה ולהציג אותה.

מיקי רוזנטל: כולל עובדים זמניים, כמה זמן המשרה לא מאוישת.

יצחק וקנין: ודאי.

יצחק וקנין: כל הנתונים שנוגעים לכל המשרות – כמה זמן המשרה לא מאוישת, האם יש ממלא מקום, אין ממלא מקום, מה הגדרת התפקיד.

יצחק וקנין: את כל הדברים הללו להביא לכאן.

יצחק וקנין: גם להתייחס לשאלתו של חבר הכנסת סעיד אלחרומי לגבי המגזר הערבי.

יצחק וקנין: גם שם לדעתי יש בעיה רצינית בכל האיוש של המשרות.

יצחק וקנין: אני מודה לכל המציעים שהביאו את הנושא החשוב הזה וגם לכם.

יצחק וקנין: תודה לכולם.